การประชุมใหญ่ของพรรคเดโมแครท
พรรคเดโมแครทเสนอชื่อ สว.บารัค โอบาม่า เป็นผู้แทนพรรคอย่างเป็นทางการ เพื่อลงชิงชัยตำแหน่ง ปธน.แล้ว สว.จากรัฐอิลลินอยซ์ผู้นี้เป็นชาวอเมริ
สว.ฮิลารี่ คลินตันซึ่งเคยเป็นคู่แข่งคนหนึ่งของ สว.บารัค โอบาม่านั้นแสดงให้เห็นถึงสปิริตแห่งความสามัคคีปรองดองกันภายในพรรคเดโมแครทด้วยการขอให้บรรดาผู้แทนที่มาร่วมการประชุมใหญ่ระดับชาติระงับการเรียกแต่ละรัฐมาแจ้งให้ทราบว่าใครได้กี่เสียงนั้นเสีย คำขอของ สว.คลินตันเรียกเสียงโห่ร้องแสดงความคิดเห็นด้วยอย่างกึกก้องและประธานสภาผู้แทนราษฎรอเมริกัน สส.หญิงแนนซี่ เปโลซี่ ขอให้มีการลงมติครั้งนี้จะต้องจารึกลงในประวัติศาสตร์ ต่อจากนั้นบรรดาผู้แทนที่อยู่ในที่ประชุมใหญ่ระดับชาติก็ฉลองวาระดังกล่าวโดยเต้นรำกันอย่างสนุกสนานในห้องประชุม ต่อมาอดีต ปธน.อเมริกันบิล คลินตัน ผู้ซึ่งตั้งคำถามว่า สว.บารัค โอบาม่า มีคุณสมบัติเป็นปธน.อเมริกันได้หรือไม่ ระหว่างที่ตระเวณรณรงค์หาเสียงกันอยู่นานเป็นเดือนๆ นั้นให้คำมั่นว่าจะสนับสนุน สว.บารัค โอบาม่า อย่างแข็งขัน นอกจากนี้บรรดาผู้แทนที่มาร่วมการประชุมเสนอชื่อ สว.จากรัฐเดลาแวร์ โจ ไบเด้นอย่างเป็นทางการให้เป็นผู้แทนพรรคลงชิงชัยตำแหน่งรอง ปธน. สว.โจ ไบเด้นประธานของคณะกรรมาธิการวิเทศสัมพันธ์ก็กล่าวโจมตีนโยบายต่างประเทศของพรรครีพลับลิกัน ว่าเป็นนโยบายที่ก่อให้เกิดความหายนะ ส่วน สว.รัค โอบาม่ามาปรากกตัวบนเวทีเร็วกว่ากำหนดการหนึ่งวัน ซึ่งยังความประหลาดใจให้ สว.โจ ไบเด้นและผู้แทนคนอื่นๆ สว.บารัค โอบาม่าอธิบายเหตุผลที่มีการย้ายการประชุมใหญ่ระดับชาติ จากที่ประชุมข้างในอาคารไปทำที่สนามกีฬากลางแจ้งซึ่งอยู่ใกล้ๆ กัน นักวิเคราะห์การเมืองแลรี่ซาบาโต้ แสดงทัศนะว่า ความคาดหมายของผู้ผู้ที่จะเข้าร่วมการประชุมจำนวน 7 หมื่น 5 พันคน ซึ่งมากอย่างไม่เคยมีมาก่อนและจะคอยเชียร์สว.โอบาม่านั้น มีความคาดหมายสูงมากว่า คำปราศรัยของสว.โอบาม่าจะต้องเป็นคำปราศรัยที่เยี่ยมยอดครั้งหนึ่ง ในประวัติศาสตร์เขากล่าวต่อไปว่า แต่เพราะเหตุที่มีการโจมตี สว.โอบาม่าว่าเป็นแค่ดาราที่ชื่อเสียงโด่งดังคนหนึ่ง ดูคล้ายๆ กับดาราเพลงร็อคมากเกินไปสว.โอบาม่าอาจเสียหายได้ ถ้าคำปราศรัยไม่เด่นดังเหมือนอย่างคำปราศรัยของปธน.อับราฮัม ลินคอล์น ระหว่างสงครามกลางเมืองตามความคาดหมายที่สูงลิบลิ่ว ส่วนนักวิเคราะห์ทางการเมืองอีกผู้หนึ่งก็คิดเช่นเดียวกันว่าอาจเชื่อแน่ได้ว่า สว.โอบาม่าอาจจะไม่สามารถทำในสิ่งที่เขาอยากจะทำอย่างแท้จริงซึ่งได้แก่การทำให้คนรู้สึกสบายใจเกี่ยวกับตัวเขาประสบการณ์ด้านนโยบายต่างประเทศของเขาตลอดจนเรื่องที่เขาต้องการก่อให้เกิดการเปลี่ยนแปลงไปในทิศทางไหนวึ่งล้วนแต่เป็นเรื่องที่ต้องใช้เวลา เขาคิดว่าสิ่งที่สว.โอบาม่าสามารถทำได้ก็คือทำให้คนเกิดความประทับใจโดยแสดงให้ผู้ที่ยังไม่รู้จักเขาดีเห็นว่าเขากล้าพูด กล้าทำ เฉลียวฉลาดแค่ไหนและเขาเป็นผู้ที่ก่อให้เกิดแรงบันดาลใจเก่งแค่ไหนและทำให้ได้รับคำวิพากษ์วิจารณ์ดีๆ โดยทั่วไป บรรดาผู้มีสิทธิ์ออกเสียงกำลังเฝ้าจับตาดูว่าคำปราศรัยของสว.โอบาม่าจะเป็นคำปราศรัยแบบไหน และต่อจากนั้นความสนใจจะมุ่งไปที่พรรคริพลับลิกันคาดว่าสว.แม็คเคน จะเปิดเผยชื่อผู้ที่เขาเลือกให้ลงสมัครตำแหน่งรองปธน.คู่กันกับเขาในเร็วๆ นี้ส่วนการประชุมใหญ่ระดับชาติของพรรคริพับลิกันจะเริ่มขึ้นที่รัฐมินเนโซต้า